CELEX: 22014D0152
Language: da
Date: 2014-06-27 00:00:00
Title: Det Blandede EØS-Udvalgs afgørelse nr. 152/2014 af 27. juni 2014 om ændring af bilag XV (Statsstøtte) til EØS-aftalen

27.11.2014   
            
            
               DA
            
            
               Den Europæiske Unions Tidende
            
            
               L 342/63
            
         DET BLANDEDE EØS-UDVALGS AFGØRELSE
   Nr. 152/2014
   af 27. juni 2014
   om ændring af bilag XV (Statsstøtte) til EØS-aftalen
   DET BLANDEDE EØS-UDVALG HAR —
   under henvisning til aftalen om Det Europæiske Økonomiske Samarbejdsområde (»EØS-aftalen«), særlig artikel 98, og
   ud fra følgende betragtninger:
   
               (1)
            
            
               Kommissionens forordning (EU) nr. 651/2014 af 17. juni 2014 om visse kategorier af støttes forenelighed med det indre marked i henhold til traktatens artikel 107 og 108 (1) skal indarbejdes i EØS-aftalen.
            
         
               (2)
            
            
               Forordning (EU) nr. 651/2014 ophæver med virkning fra den 1. juli 2014 Kommissionens forordning (EF) nr. 800/2008 (2), som er indarbejdet i EØS-aftalen, og som derfor skal udgå af denne aftale med virkning fra den 1. juli 2014.
            
         
               (3)
            
            
               Bilag XV til EØS-aftalen bør derfor ændres i overensstemmelse hermed —
            
         VEDTAGET DENNE AFGØRELSE:
   Artikel 1
   Punkt 1j (Kommissionens forordning (EF) nr. 800/2008 i bilag XV til EØS-aftalen affattes med virkning fra den 1. juli 2014 som følger:
   »32014 R 0651: Kommissionens forordning (EU) nr. 651/2014 af 17. juni 2014 om visse kategorier af støttes forenelighed med det indre marked i henhold til traktatens artikel 107 og 108 (EUT L 187 af 26.6.2014, s. 1).
   Forordningens bestemmelser gælder i forbindelse med denne aftale med følgende tilpasninger:
   
               a)
            
            
               Ordene »traktatens artikel 107, stk. 1« ændres til »EØS-aftalens artikel 61, stk. 1«
            
         
               b)
            
            
               Ordene »traktatens artikel 107 og 108« ændres til »EØS-aftalens artikel 61 og 62«
            
         
               c)
            
            
               Ordene »traktatens artikel 107, stk. 3« ændres til »EØS-aftalens artikel 61, stk. 3«
            
         
               d)
            
            
               Ordene »traktatens artikel 107, stk. 3, litra a)« ændres til »EØS-aftalens artikel 61, stk. 3, litra a)«
            
         
               e)
            
            
               Ordene »traktatens artikel 107, stk. 3, litra c)« ændres til »EØS-aftalens artikel 61, stk. 3, litra c)«
            
         
               f)
            
            
               Hvad angår EFTA-staterne, ændres ordene »traktatens artikel 108, stk. 3« til »artikel 1, stk. 3, i del I i protokol 3 til tilsyns- og domstolsaftalen«
            
         
               g)
            
            
               Ordene »forenelig med det indre marked« ændres til »forenelig med EØS-aftalen«
            
         
               h)
            
            
               Ordet »medlemsstat« ændres til »EU-medlemsstat eller EFTA-stat«. Ordet »medlemsstater« ændres til »EU-medlemsstater eller EFTA-stater«
            
         
               i)
            
            
               Ordet »Kommissionen« ændres til »den kompetente tilsynsmyndighed som defineret i EØS-aftalens artikel 62«
            
         
               j)
            
            
               Ordene »Bilag I til traktaten« ændres til »anført i tillægget til dette bilag og omfattet af EØS-aftalen«
            
         
               k)
            
            
               Ordene »registreret i EU« ændres til »registreret inden for de områder, der er omfattet af EØS-aftalen«
            
         
               l)
            
            
               Ordet »EU-finansiering« ændres til »EU- eller EØS-finansiering«
            
         
               m)
            
            
               Ordet »EU-retten« ændres til »EØS-aftalen«
            
         
               n)
            
            
               Henvisninger til EU-lovgivningen betyder ikke, at EFTA-staterne er forpligtet til at rette sig efter EU-lovgivningen, når lovgivningen ikke er indarbejdet i EØS-aftalen.«
            
         Artikel 2
   Den islandske og den norske udgave af forordning (EU) nr. 651/2014, der offentliggøres i Den Europæiske Unions Tidendes EØS-tillæg, er begge autentiske.
   Artikel 3
   Denne afgørelse træder i kraft den 28. juni 2014, forudsat at alle meddelelser er indgivet, jf. EØS-aftalens artikel 103, stk. 1 (3).
   Artikel 4
   Denne afgørelse offentliggøres i Den Europæiske Unions Tidendes EØS-afsnit og EØS-tillæg.
   
      Udfærdiget i Bruxelles, den 27. juni 2014.
      
         
            På Det Blandede EØS-udvalgs vegne
         
         Gianluca GRIPPA
         
            Formand
         
      
   
   
      (1)  EUT L 187 af 26.6.2014, s. 1.
   
      (2)  EUT L 214 af 9.8.2008, s. 3.
   
      (3)  Ingen forfatningsmæssige krav angivet.